Putin ikkinchi jahon urishi yakunlanish sanasini boshqa kunga ko`chirdi

Rossiya prezidenti Vladimir Putin 3-sentyabr kunini Ikkinchi jahon urushining yakunlanish sanasi sifatida tasdiqladi. Tegishli qaror huquqiy axborotlar portalida e`lon qilingan.
Bunga qadar Ikkinchi Jahon urushining tugagan sanasi 2 sentyabr bo`lgan.
“Qonun Ikkinchi Jahon urushidagi g`oliblarga nisbatan tarixiy adolatni saqlab qolishga, shuningdek, halok bo`lganlarning munosib xotirasini abadiylashtirishga qaratilgan”, — deyiladi xabarda.
Eslatib o`tamiz, 1945 yilda SSSR Oliy Kengashi, aynan 3 sentyabr kunini Yaponiya ustidan g`alaba kuni deb e`lon qilgan. Xuddi shu sana janglarda ishtirok etganlarga berilgan “Yaponiya ustidan qozonilgan g`alaba uchun” medalining orqa tomonida ko`rsatilgan.  
Biroq 1947 yildan bu kun oddiy ish kuni bo`lib, vaqt o`tishi bilan u bayram sifatida unutilgan.